efsyn.gr

Ο τέως αντιπρόεδρος της τουρκικής κυβέρνησης, Αλί Μπαμπατσάν, θα ιδρύσει νέο κόμμα, αντίπαλο στο κόμμα Δικαιοσύνης και Ανάπτυξης, πριν το τέλος του έτους, όπως προανήγγειλε στην εφημερίδα Karar.

Στη συνέντευξή του ο πρώην σύμμαχος του Ρετζέπ Ταγίπ Ερντογάν, που παραιτήθηκε από το AKP τον Ιούλιο επικαλούμενος «βαθιές διαφωνίες», υπήρξε ιδρυτικό μέλος του κόμματος και έχει διατελέσει υπουργός Οικονομικών και Εξωτερικών πριν αναλάβει την θέση του αντιπροέδρου από το 2009 ως το 2015.

Ο Μπαμπατσάν δήλωσε στην Karar ότι εξακολουθεί να αναζητά ανθρώπους με απόψεις αντίστοιχες με τις δικές του προκειμένου να ηγηθούν του νέου κόμματος. «Αυτό θα πάρει κάποιο χρόνο», εξήγησε. «Θέλουμε το κόμμα να ιδρυθεί πριν το 2020. Η ποιότητα είναι πολύ σημαντική», υποστήριξε.